
PADMA CIRCOSAN kietosios kapsulės

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-	Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu per 2-3 savaites Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra PADMA CIRCOSAN ir kam jis vartojamas
2.	Kas žinotina prieš vartojant PADMA CIRCOSAN
3.	Kaip vartoti PADMA CIRCOSAN
4.	Galimas šalutinis poveikis
5.	Kaip laikyti PADMA CIRCOSAN
6.	Pakuotės turinys ir kita informacija

PADMA CIRCOSAN – tai pagal daugiakomponentį Tibeto medicinos receptą gaminamas vaistas. Vaistu lengvinami periferinių arterijų okliuzinės ligos (Fontaine stadija II) simptomai: dilgčiojimas, tariamojo skruzdžių rėpliojimo, tirpimo ar kitokių nesamų dirginimų jutimas, blauzdų raumenų mėšlungis.
Remiantis Tibeto medicinos tradicija, vaistai, kuriuose yra kamparo, tarp jų ir PADMA CIRCOSAN kapsulės, gerina kraujotaką, slopina uždegimą, sukelia antibakterinį poveikį.

PADMA CIRCOSAN vartoti negalima:
jei yra alergija veikliosioms medžiagoms arba bet kuriai pagalbinei šio vaisto medžiagai.

Įspėjimai ir atsargumo priemonės
Jei būklė blogėja arba  per 2-3 savaites vaisto vartojimo nepagerėja, reikia kreiptis į gydytoją.

Vaikams ir paaugliams
Kadangi nėra surinkta pakankamai duomenų apie vaisto vartojimą vaikams ir paaugliams, jiems vaisto vartoti nerekomenduojama.

Kiti vaistai ir PADMA CIRCOSAN
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Sąveikos su kitais vaistais nepastebėta.

PADMA CIRCOSAN vartojimas su maistu ir gėrimais
Jeigu pasireiškia virškinimo trakto sutrikimas, vaisto galima gerti valgio metu. 

Nėštumas, žindymo laikotarpis ir vaisingumas

Duomenų apie vaisto vartojimą nėščioms moterims ar žindyvėms nėra. Nėra duomenų apie vaisto įtaką vaisingumui.

Vairavimas ir mechanizmų valdymas
PADMA CIRCOSAN gebėjimo vairuoti ir valdyti mechanizmus neveikia arba veikia nereikšmingai.

Suaugusiesiems, įskaitant senyvus
Jeigu gydytojo nepaskirta kitaip, iš pradžių reikia vartoti po 2 kapsules tris kartus per parą.  
Savijautai pagerėjus, paros dozę galima mažinti iki 1-2 kapsulių.

PADMA CIRCOSAN reikia išgerti  likus 0,5 – 1 val. iki valgio, užsigeriant pakankamu kiekiu skysčio.
Jei sunku nuryti, kapsulės turinį galima išberti į nedidelį kiekį šilto vandens ar jogurto. Jeigu pasireiškia virškinimo trakto sutrikimas, kapsules galima gerti valgio metu, užsigeriant pakankamu kiekiu skysčio (geriausiai drungnu vandeniu). 
Jeigu šio vaisto skyrė gydytojas, tada jo vartokite taip, kaip jo nurodyta. 
Tarp PADMA CIRCOSAN  ir kitų vaistų vartojimo reikia daryti pusantros ar dviejų valandų pertrauką.

Ką daryti pavartojus per didelę PADMA CIRCOSAN dozę?
Perdozavimo atvejų nežinoma.

Pamiršus pavartoti PADMA CIRCOSAN
Negalima vartoti dvigubos dozės norint kompensuoti praleistą dozę.

Nustojus vartoti PADMA CIRCOSAN
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai reti (gali pasireikšti ne daugiau kaip 1 iš 10000 žmonių)
Virškinimo trakto veiklos sutrikimas, odos reakcija arba niežėjimas, pernelyg greitas, juntamą širdies plakimas ir padažnėjusį širdies darbą arba lengvą psichomotorinį sujaudinimą. 

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.

Ant lizdinės plokštelės po „EXP“ ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

PADMA CIRCOSAN sudėtis
-	Veikliosios medžiagos yra daginių sosiūrijų šaknys, islandinių kerpenų gniužulai, kininių melijų vaisiai, tikrųjų kardamonų vaisiai, mirobalanų vaisiai, raudonųjų santalų mediena, kvapiųjų pimentų vaisiai, saldžiųjų belų vaisiai, kalcio sulfatas hemihidratas, paprastųjų sinavadų žolė, saldymedžių šaknys, siauralapių gysločių lapai, rūgčių takažolių žolė, auksinių sidabražolių žolė, gvazdikmedžių žiedai, kvapiųjų imbieručių šakniastiebiai, širdalapių sidų žolė, valerijonų šaknys, sėjamųjų salotų lapai, medetkų žiedai, D-kamparas, mėlynųjų kurpelių gumbai. 
Vienoje kapsulėje yra 40 mg Saussurea costus (FALC.) Lipschitz, radix (daginių sosiūrijų šaknų), 40 mg Cetraria islandica (L.) Acharius s.l., thallus (islandinių kerpenų gniužulų), 35 mg Melia azadirachta L., fructus (kininių melijų vaisių), 30 mg Elettaria cardamomum (L.) Maton, fructus (tikrųjų kardamonų vaisių), 30 mg Terminalia chebula Retz, fructus (mirobalanų vaisių), 30 mg Pterocarpus santalinus L.,lignum (raudonųjų santalų medienos), 25 mg Pimenta dioica (L.) Merr., fructus (kvapiųjų pimentų vaisių), 20 mg Aegle marmelos (L.) Correa, fructus (saldžiųjų belų vaisių), 20 mg kalcio sulfato hemihidrato, 15 mg Aquilegia vulgaris L., herba (paprastųjų sinavadų žolės), 15 mg Glycyrrhiza glabra L.,radix (saldymedžių šaknų), 15 mg Plantago lanceolata L., folium (siauralapių gysločių lapų), 15 mg Polygonum aviculare L., herba (rūgčių takažolių žolės), 15 mg Potentilla aurea L., herba (auksinių sidabražolių žolės), 12 mg Syzygium aromaticus (L) MERILL et L. M. Perry (gvazdikmedžių žiedų), 10 mg Kaempferia galanga L., rhizoma (kvapiųjų imbieručių šakniastiebių), 10 mg Sida cordifolia L., herba (širdalapių sidų žolės), 10 mg Valeriana officinalis L., radix (valerijonų šaknų), 6 mg Lactuca sativa var. capitata L., folium (sėjamųjų salotų lapų), 5 mg Calendula officinalis L., flos cum calyce (medetkų žiedų), 4 mg D-kamparo, 1 mg Aconitum napellus L., tuber (mėlynųjų kurpelių gumbų), atitinkančių 5 mikrogramus bendro eteryje tirpių alkaloidų kiekio, apskaičiuoto pagal akonitiną. 
-	Pagalbinės medžiagos. Kapsulės turinys: bevandenis koloidinis silicio dioksidas. Kapsulės apvalkalas:  želatina.

PADMA CIRCOSAN išvaizda ir kiekis pakuotėje
PADMA CIRCOSAN kietosios kapsulės yra skaidrios, bespalvės užpildytos rudais milteliais su šviesiomis ir tamsiomis dalelėmis. 
.

Kartono dėžutėje yra 40, 60 arba 100  kapsulių PVC/PE/PVdC arba PVC/PVdC aliuminio folijos lizdinėse plokštelėse, kurių kiekvienoje yra 20 kapsulių. 
Gali būti tiekiamos ne visų dydžių pakuotės.

Registruotojas ir gamintojas
PADMA EUROPE GmbH
Hietzinger Hauptstr. 37
AT-1130 Viena 
Austrija
Tel.: +43 1 905 41 72
El. paštas: office@padma.eu


Jeigu apie šį vaistą norite sužinoti daugiau, kreipkitės į vietinį registruotojo atstovą.

LIMEDIKA UAB
Erdvės g. 51
LT 54464 Ramučiai
Lietuva
Tel +370 37 321199
Fax +370 37 320220
El. paštas: limedika@limedika.lt 

Šis pakuotės lapelis paskutinį kartą peržiūrėtas 2019-04-15.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

